**เกณฑ์การพิจารณากิจกรรมของศูนย์รวมผู้เชี่ยวชาญฯ**

**1. การอบรมระยะสั้นในประเทศและต่างประเทศ**

1.1 การอบรมที่จะเข้าร่วมเป็นองค์ความรู้ที่นำไปสู่การเพิ่มศักยภาพในการวิจัย หรือ สามารถนำมาแก้ไขปัญหา หรือ องค์ความรู้ใหม่ ที่เกี่ยวข้องกับกลุ่ม Cluster ได้

1.2 ภายหลังกลับจากการฝึกอบรม ให้จัดทำรายงานสรุปการฝึกอบรมภายใน 15 วัน

1.3 กำหนดผลลัพธ์ที่เกิดจากการไปอบรม คือต้องมีบทความเพื่อเผยแพร่ในเว็บไซต์ของศูนย์รวมผู้เชี่ยวชาญ โดยมีความยาวไม่เกิน 5 หน้ากระดาษ และต้องมีผลลัพธ์ที่สอดคล้องกับเป้าประสงค์โดยระบุไว้ในข้อเสนอการขออนุมัติไปฝึกอบรม

1.4 ข้อเสนอโครงการฝึกอบรมระยะสั้นให้ผ่านการพิจารณาจากคณะทำงานฯ

1.5 ค่าใช้จ่าย 3 หมวด ได้แก่ ค่าเดินทาง ค่าที่พัก ค่าลงทะเบียน และค่าใช้จ่ายอื่นๆ ขึ้นอยู่กับคณะทำงานพิจารณา โดยใช้กลุ่มประเทศเป็นเกณฑ์ในการพิจารณาวงเงิน

**2. การจัดประชุมและร่วมจัดประชุมวิชาการในประเทศและต่างประเทศ**

การสนับสนุนการจัดประชุม/สัมมนาวิชาการระดับชาติและนานาชาติ เป็นการสนับสนุนงบประมาณสมทบให้แก่ส่วนงาน หรือหน่วยงานเป็นเจ้าภาพ หรือร่วมจัดงานประชุมวิชาการระดับชาติและนานาชาติที่เป็นที่ยอมรับ ในรูปแบบออนไซต์ (on -site) และ/หรือรูปแบบผสมผสาน (ออนไซต์ และออนไลน์ (on-line) เพื่อเป็นเวทีในการนำเสนอผลงานวิชาการให้แก่ผู้ที่สนใจ และผู้เชี่ยวชาญ ได้แลกเปลี่ยนองค์ความรู้ ประสบการณ์ทางด้านการวิจัยเทคโนโลยีหลังการเก็บเกี่ยว และเสริมสร้างบรรยากาศ การสร้างเครือข่ายความร่วมมือด้านการวิจัยในระดับชาติและ/หรือนานาชาติกับภายนอกอื่นทั้งในประเทศและต่างประเทศ

 ***2.1 การจัดประชุมวิชาการระดับชาติที่เสนอขอรับการสนับสนุนงบประมาณจะต้องมีลักษณะ ดังนี้***

* + 1. เป็นงานประชุมวิชาการที่จัดขึ้นเป็นประจำทุกปี หรือจัดอย่างต่อเนื่องมาแล้ว ไม่ต่ำกว่า 3 ครั้ง หรือเป็นงานประชุมเฉพาะกิจที่เกี่ยวข้องโดยตรงกับศูนย์รวมผู้เชี่ยวชาญทางด้านเทคโนโลยีหลังการเก็บเกี่ยว
		2. เป็นโครงการที่ผ่านความเห็นชอบจากส่วนงานต้นสังกัดและได้รับอนุมัติให้ดำเนินการจัดประชุมจากส่วนงานต้นสังกัด/หรือจากที่ได้รับมอบหมายในการจัดงาน เป็นที่เรียบร้อยแล้ว
		3. เป็นโครงการที่มีแหล่งเงินสนับสนุนการจัดประชุมอยู่แล้ว ได้แก่ งบประมาณของส่วนงาน หรือจากแหล่งทุนสนับสนุนการจัดงานอื่นๆ งบประมาณสนับสนุนจากแหล่งทุนภายนอก และรายได้จากการเก็บค่าลงทะเบียน เป็นต้น หากไม่มีแหล่งเงินสนับสนุนการจัดประชุมวิชาการให้ขึ้นอยู่กับคณะทำงานพิจารณาเห็นชอบ
		4. มีคณะกรรมการจัดการประชุมที่ประกอบด้วยกรรมการจัดงานฝ่ายต่างๆ ที่เป็นที่ยอมรับในสาขาวิชานั้นๆ จากในประเทศหรือต่างประเทศ
		5. เป็นการประชุมวิชาการที่มีหน่วยงานอื่นภายนอกมหาวิทยาลัย เช่น สถาบัน หรือองค์กร ที่มีสถานะเป็นที่ยอมรับทั้งในประเทศและต่างประเทศร่วมจัดงานหรือเข้าร่วมงานด้วย
		6. มีรายละเอียดของการประชุมวิชาการที่มีเนื้อหาชัดเจนตรงตามที่กำหนดและหัวข้อที่จัดประชุมต้องสอดคล้องกับการดำเนินกิจกรรมของศูนย์ นอกจากนั้นมีผลกระทบที่มีคุณค่าต่อสังคม

***2.2 การจัดประชุมวิชาการระดับนานาชาติที่เสนอขอรับการสนับสนุนงบประมาณจะต้องมีลักษณะ ดังนี้***

* + 1. เป็นงานประชุมวิชาการที่จัดขึ้นเป็นประจำทุกปี หรือจัดอย่างต่อเนื่องมาแล้ว ไม่ต่ำกว่า 3 ครั้ง หรือเป็นงานประชุมเฉพาะกิจที่เกี่ยวข้องโดยตรงกับศูนย์รวมผู้เชี่ยวชาญทางด้านเทคโนโลยีหลังการเก็บเกี่ยว
		2. เป็นโครงการที่ผ่านความเห็นชอบจากส่วนงานต้นสังกัดและได้รับอนุมัติให้ดำเนินการจัดประชุมจากส่วนงานต้นสังกัด/หรือจากที่ได้รับมอบหมายในการจัดงาน เป็นที่เรียบร้อยแล้ว
		3. เป็นโครงการที่จัดการประชุมเองหรือเข้าร่วมการจัดประชุมที่มีแหล่งเงินสนับสนุนการจัดประชุมอยู่แล้ว ได้แก่ งบประมาณของส่วนงาน หรือจากแหล่งทุนสนับสนุนการจัดงานอื่นๆ งบประมาณสนับสนุนจากแหล่งทุนภายนอก และรายได้จากการเก็บค่าลงทะเบียน เป็นต้น
		4. มีคณะกรรมการจัดการประชุมที่ประกอบด้วยกรรมการจัดงานฝ่ายต่างๆ ที่เป็นที่ยอมรับในสาขาวิชานั้น ๆ จากในประเทศหรือต่างประเทศ
		5. เป็นการประชุมวิชาการที่มีหน่วยงานอื่นภายนอกมหาวิทยาลัย เช่น สถาบัน หรือองค์กร ที่มีสถานะเป็นที่ยอมรับทั้งในประเทศและต่างประเทศร่วมจัดงานหรือเข้าร่วมงานด้วย
		6. มีรายละเอียดของการประชุมวิชาการที่มีเนื้อหาชัดเจนตรงตามที่กำหนดและหัวข้อที่จัดประชุมต้องสอดคล้องกับการดำเนินกิจกรรมของศูนย์ นอกจากนั้นมีผลกระทบที่มีคุณค่าต่อสังคม
		7. มีสัดส่วนผู้เข้าร่วมการประชุมที่เป็นชาวต่างประเทศ ไม่น้อยกว่าร้อยละ 20 ของผู้เข้าร่วมการประชุม (ในกรณีการจัดประชุมวิชาการระดับนานาชาติ)

***2.3 การสนับสนุนงบประมาณ***

* + 1. สมทบเพื่อเป็นค่าใช้จ่ายในการจัดการประชุมวิชาการระดับชาติ วงเงินไม่เกิน 250,000 บาทต่อกิจกรรม หรือตามความเห็นชอบของคณะทำงานโครงการพิจารณา
		2. สมทบเพื่อเป็นค่าใช้จ่ายในการจัดการประชุมวิชาการระดับนานาชาติ วงเงินไม่เกิน 400,000 ต่อกิจกรรม หรือตามความเห็นชอบของคณะทำงานโครงการพิจารณา
		3. เบิกจ่ายตามค่าใช้จ่ายที่เกิดขึ้นจริง*ตามระเบียบกระทรวงการคลัง* โดยครอบคลุมค่าใช้จ่าย ดังนี้

- ค่าอาหารและเครื่องดื่ม

- ค่าบริการห้องประชุม พร้อมอุปกรณ์โสตทัศนูปกรณ์

- ค่าจัดทำเอกสาร

- และอื่นๆ

**3. การสนับสนุนการตีพิมพ์ผลงานวิชาการและค่าตอบแทนการตีพิมพ์**

***3.1 การสนับสนุนค่าตีพิมพ์***

* + 1. เป็นวารสารอยู่ในฐานข้อมูล Scopus หรือ web of science ที่ระดับ Q1 หรือ Q2 เท่านั้น โดยสนับสนุนในวงเงินไม่เกิน 50,000 บาท
		2. เป็นงานวิจัยที่เกี่ยวข้องกับความเชี่ยวชาญในแต่ละกลุ่ม
		3. ต้องระบุคำขอบคุณ “**ได้รับการสนับสนุนจากศูนย์นวัตกรรมเทคโนโลยีหลังการเก็บเกี่ยว กองส่งเสริมและประสานเพื่อประโยชน์ทางวิทยาศาสตร์ วิจัยและนวัตกรรม สำนักงานปลัดกระทรวงกระทรวงการอุดมศึกษา วิทยาศาสตร์ วิจัยและนวัตกรรม**” **(Postharvest Technology Innovation Center, Science, Research and Innovation Promotion and Utilization Division, Office of the Ministry of Higher Education, Science, Research and Innovation)** **และ “ไดรับทุนอุดหนุนการทํากิจกรรมสงเสริมและสนับสนุนการวิจัยและนวัตกรรมจากสํานักงานการวิจัยแหง ชาติ” (This research and innovation activity is funded by National Research Council of Thailand (NRCT))** ในผลงานที่ตีพิมพ์
		4. ผู้ขอรับการสนับสนุน ต้องเป็น first author หรือ Co-responding author เท่านั้น
		5. สนับสนุนการเบิกจ่ายค่าตีพิมพ์เงินเพิ่มพิเศษ (Top up) โดย Top up ตามที่จ่ายจริงจากส่วนต่างที่ไม่สามารถเบิกได้จากต้นสังกัด โดยสนับสนุนเพิ่มเติมไม่เกิน 50,000 บาท

 ***3.2 การสนับสนุนค่าตอบแทนการตีพิมพ์***

* + 1. เป็นวารสารอยู่ในฐานข้อมูล Scopus หรือ web of science ที่ระดับ Q1 และ Q2 เท่านั้น โดยในระดับ Q1 มีค่าตอบแทน 15,000 บาท และในระดับ Q2 มีค่าตอบแทน 14,000 บาท
		2. สนับสนุนค่าตอบแทนเงินเพิ่มพิเศษ (Top up) โดยสนับสนุนเพิ่มเติมตามงบประมาณที่กำหนดให้ในแต่ละระดับ Quartile
		3. เป็นงานวิจัยที่เกี่ยวข้องกับความเชี่ยวชาญในแต่ละกลุ่ม
		4. ต้องระบุคำขอบคุณ “**ได้รับการสนับสนุนจากศูนย์นวัตกรรมเทคโนโลยีหลังการเก็บเกี่ยว กองส่งเสริมและประสานเพื่อประโยชน์ทางวิทยาศาสตร์ วิจัยและนวัตกรรม สำนักงานปลัดกระทรวงกระทรวงการอุดมศึกษา วิทยาศาสตร์ วิจัยและนวัตกรรม**” **(Postharvest Technology Innovation Center, Science, Research and Innovation Promotion and Utilization Division, Office of the Ministry of Higher Education, Science, Research and Innovation)** **และ “ไดรับทุนอุดหนุนการทํากิจกรรมสงเสริมและสนับสนุนการวิจัยและนวัตกรรมจากสํานักงานการวิจัยแหง ชาติ” (This research and innovation activity is funded by National Research Council of Thailand (NRCT))** ในผลงานที่ตีพิมพ์
		5. ผู้ขอรับการสนับสนุน ต้องเป็น first author หรือ Co-responding author เท่านั้น
1. **การเชิญผู้เชี่ยวชาญจากต่างประเทศ**
	1. เป็นผู้เชี่ยวชาญที่ได้รับความเห็นชอบจากคณะทำงาน
	2. เป็นผู้ที่มีความรู้ ความเชี่ยวชาญ ที่นำมาสู่การแก้ไขปัญหาของกลุ่มที่ตั้งเป้าหมายไว้
	3. มีการจัดอบรมถ่ายทอดความรู้อย่างน้อย 1 ครั้ง และมีผลลัพธ์ที่ได้จากการเชิญผู้เชี่ยวชาญมาอีกอย่างน้อย 1 เรื่อง
	4. มีงบประมาณไม่เกินตามที่ได้รับอนุมัติจาก วช.

**5. การเสนอผลงานในระดับนานาชาติทั้งในประเทศและต่างประเทศ**

* 1. เป็นการนำเสนอผลงานในการประชุมวิชาการในระดับนานาชาติ
	2. เป็นการนำเสนอผลงานวิชาการในการประชุมวิชาการที่จัดขึ้นเป็นประจำทุกปี หรือจัดอย่างต่อเนื่องมาแล้ว ไม่ต่ำกว่า 3 ครั้ง
	3. เป็นผลงานที่นำเสนอ**ภาคบรรยายหรือโปสเตอร์**
	4. เป็นผลงานวิชาการที่สอดคล้องกับกิจกรรมของศูนย์รวมผู้เชี่ยวชาญทางด้านเทคโนโลยีหลังการเก็บเกี่ยว
	5. เป็นผลงานที่ต้องระบุคำขอบคุณ “**Postharvest Technology Innovation Center, Science, Research and Innovation Promotion and Utilization Division, Office of the Ministry of Higher Education, Science, Research and Innovation”** **และ “This research and innovation activity is funded by National Research Council of Thailand (NRCT)**”
	6. ค่าใช้จ่าย 3 หมวด ได้แก่ ค่าเดินทาง ค่าที่พัก ค่าลงทะเบียน และค่าใช้จ่ายอื่นๆ ขึ้นอยู่กับคณะทำงานพิจารณา โดยพิจารณาวงเงินจาก เกณฑ์บัญชีประเทศ จำแนกตาม ประเภท ก ข และ ค (ตามเกณฑ์กระทรวงการคลัง) ว่าด้วยระเบียบค่าใช้จ่ายในการเดินทางไปต่างประเทศและการอบรมในต่างประเทศ แก้ไขเพิ่มเติม ฉบับที่ 3 พศ. 2555

**6. การจัดอบรม ถ่ายทอด ให้คำปรึกษา**

* 1. เป็นเนื้อหาและองค์ความรู้ที่เกี่ยวข้องกับเทคโนโลยีหลังการเก็บเกี่ยว
	2. เป็นเนื้อหาและองค์ความรู้ที่เกี่ยวข้องกับแต่ละกลุ่ม
	3. เป็นกิจกรรมที่ได้รับความสนใจจากเกษตรกร หรือผู้ประกอบการเพื่อช่วยในการแก้ไขปัญหา
	4. เป็นกิจกรรมที่เกิดขึ้นจากการร้องขอ จากผู้ที่สนใจ หรือกลุ่มเกษตรกร หรือผู้ประกอบการ โดยใช้องค์ความรู้ที่มีอยู่ในการแก้ไขปัญหา
	5. มีการประเมินหลังการจัดกิจกรรม
	6. มีแผนการประเมินผลกระทบที่เกิดขึ้นหลังการจัดกิจกรรม
	7. งบประมาณ การจัดอบรม ไม่เกิน 50,000 บาท หากงบประมาณเกิน 50,000 บาท ขึ้นอยู่กับการพิจารณาของหัวหน้าโครงการ หรือ คณะทำงานโครงการเห็นชอบ

**7. การจัดทำ Monograph หรือ Article reviews**

7.1 เป็นเนื้อหาที่เกี่ยวข้องกับเรื่องทุเรียนหรือกลุ่มงานที่อยู่ในศูนย์รวมผู้เชี่ยวชาญทางด้านเทคโนโลยีหลังการเก็บเกี่ยว

7.2 มีเนื้อหาครอบคลุมการผลิตและกระบวนการจัดการหลังการเก็บเกี่ยว

7.3 มีเนื้อหาบทย่อยไม่น้อยกว่า 5 บท

7.4 เป็นเนื้อหาที่ผ่านการพิจารณาโดยผู้ทรงคุณวุฒิอย่างน้อย 2 ท่าน

**8. การพิจารณาบทความเพื่อลงในเว็ปไซด์**

8.1 เป็นเนื้อหาที่เกี่ยวข้องกับศูนย์รวมผู้เชี่ยวชาญทางด้านเทคโนโลยีหลังการเก็บเกี่ยว

8.2 มีเนื้อหาไม่เกิน 5 หน้า

8.3 เป็นเนื้อหาที่ผ่านการพิจารณา จากคณะทำงาน อย่างน้อย 3 ท่าน หรือได้รับความเห็นชอบจากหัวหน้าโครงการ

8.4 จ่ายค่าตอบแทนให้เรื่องละ 1,500 บาท